|  |
| --- |
| LIFEBook Projekt |
| Habzda Fruzsina Mária, Ignéczi Orsolya,  Illés Vivien, Koncz Bianka  **ELTE Informatika Kar**  **Budapest, Pázmány Péter sétány 1/C.**  2020. 02. 27. |

DOKUMENTÁCIÓ

**Leírás**

A LIFEBook szerver-kliens web applikáció mindamellett, hogy segíti rendszerezni a felhasználó mindennapi életét, egyfajta guide-ként is szolgál az egészséges életmód elérésében és egyéb nehézségek leküzdésében. Maga az app elég „personal” jellegű, így mások számára nem publikus adatok felvitelére alkalmas funkciókkal rendelkezik. A felhasználó lehetőséget kap online napló vezetésére, ahol a naplóbejegyzések felvitelénél tartalmat tölthet fel, hangulatot állíthat be és képet vagy videót csatolhat hozzá; emellett naptárat, illetve ütemtervet tarthat számon, elkészítheti a saját board-ját, amin note-okat, todo listát, élményeket és egyebeket tűzhet ki, vagy felviheti a felületre az étkezési, illetve sportolási szokásait is. A megfelelő adatok elküldésével elérhetővé válik a tanácsadás funkció is, amivel a felhasználó komplett edzéstervet, egészséges táplálkozási, pszichológiai, esetleg költségvetési tanácsokat kérvényezhet, további segítségért pedig fel is veheti a kapcsolatot a szakértőkkel. Az app java nyelven megírt, Spring-boottal és Reactel megvalósított Maven projekt.

**Funkcionális követelmények**

**Felhasználó szempontjából**

* Naplóbejegyzés
  + Tartalom + dátum
  + Képek, videók hozzácsatolása
  + Hangulat beállítása
  + Keresés dátum vagy hangulat alapján
  + (Statisztika az elmúlt heti hangulat alapján)
* “Board” vezetése
  + TODO lista
    - A már teljesített pontok kipipálása
    - Fontosság beállítása
  + Jegyzetek, receptek, telefonszámok
  + Képek, élmények
  + Kedvenc hobbik, könyv/film/sorozat címek, egyebek
* Órarend/ütemterv és naptár vezetése
  + Figyelmeztetés közelgő esemény esetén
* Sport és egészséges életmód rendszerezése
* Költségvetés készítése
* Tanácskérés táplálkozási, sport, pszichológiai, pénzügyi szempontból

**Szakember szempontjából**

* Beérkezett kérésekre tervek elkészítése
* Kapcsolat megteremtése szakértő és felhasználó között
* App működésének lehetővé tétele több platformon is

**Nem Funkcionális Követelmények**

**Termék követelmények**

**Hatékonyság**

* A weboldal képes legyen 150 látogató egyidejű kiszolgálására.
* Egy oldal megjelenése egy linkre kattintástól mérve ne legyen több 1,5 mp-nél (átlagos internetkapcsolatot használva).

**Megbízhatóság**

* Ha egy gép rendelkezik webböngészővel, akkor mindenképpen futnia kell a web applikációnak rajta.

**Biztonság**

* A felhasználók jelszavai ne legyenek visszafejthetőek.
* A felhasználók és adminisztrátorok által bevitt hibás adatokat a rendszer kezelje le; adjon hibajelzést, ne vigye fel a hibás adatot.

**Hordozhatóság**

* A programot több különböző eszközről is el lehet érni.

**Felhasználhatóság**

* A látogatók által elért felület legyen jól átlátható, önmagyarázó, intuitív (egy átlagos látogató felhasználói dokumentáció nélkül is tudja használni).

**Menedzselési követelmények**

**Környezeti**

* A felhasználás helye egy Javascript és device API futtatására képes böngészővel ellátott eszköz.
* Nem kell más külön szoftver a program helyes működéséhez.

**Működési**

* A program használatához nem szükséges semmilyen szaktudás.
* A felhasználó egyéni preferencia szerint bármikor igénybe veheti.

**Fejlesztési**

* A weboldal legyen könnyen bővíthető
* Egy új oldallal, menüvel vagy használati esettel való bővítés legyen egyértelmű és gyorsan végrehajtható.

**Külső követelmények**

**Etikai**

* A program használata nincs korhoz vagy nemhez kötve.
* Nem tartalmaz erőszakot, sem etikailag kérdéses fogalmat.

**Adatvédelmi és biztonsági**

* A program személyes adatnak minősülő adatokat tárol el (mint például fotók, videók), de ezek csak az eszközön tárolódnak el, ehhez csak a felhasználó tud hozzáférni, hacsak ő maga nem rendelkezik másképp.
* Egyéb iránt nem sért adatvédelmi elveket.

**Adatmodell**

A képen beltéri, fekete, ülő, képernyő látható

Automatikusan generált leírás

**Végpontok**

GET /dairy/{date} – naplóbejegyzések lekérése a {date} dátum szerint

GET /dairy/mood/{mood} – naplóbejgyezések lekérése a {mood} hangulat alapján

POST /dairy – új naplóbejegyzés felvitele

DELETE /dairy/delete/{id} – adott {id} azonosító alapján naplóbejegyzés törlése

PUT /dairy/update/{id} – adott {id} azonosító alapján naplóbejegyzés módosítása

GET /todo/category/{category} – todo-k lekérése a {category} kategória szerint

GET /todo/checked/{id} – visszaadja adott {id} azonosítóval rendelkező todo ’checked’ attribútumának értékét

GET /todo/important/{id} – visszaadja adott {id} azonosítóval rendelkező todo ’important’ attribútumának értékét

DELETE /todo/delete/{id} – adott {id} azonosító alapján todo törlése

POST /todo – új todo felvitele

PUT /todo/update/{id} – adott {id} azonosító alapján todo módosítása

**Fejlesztési lehetőségek**

* Grafikai megjelenítés + elérhető funkciók szerint: 2 típus
  + Gyerek
  + Tinédzser(/Felnőtt)